als_Latn dik_Latn sag_Latn
Gazsjellësi
TAP merr katër leje për rrugë hyrëse për ndërtimin e gazsjellësit në territorin shqiptar. Në mbledhjen e fundit të Komisionit të Shqyrtimit u trajtuan disa nga aplikimet e kompanisë TAP AG, për marrjen e dokumentit të lejes zhvillimore komplekse për rrugët hyrëse (ndihmëse), të cilat do të shërbejnë për transportimin e pajisjeve, mjeteve të punës dhe teknologjisë për ndërtimin e gazsjellësit. Komisioni miratoi katër lejet e para, por duke qenë se ende nuk është kompletuar procesi i marrjes në pronësi ose në përdorim të tokave ku do të ndërtohen këto rrugë, lejet do të bëhen efektive vetëm pas paraqitjes nga kompania TAP AG të informacioneve dhe të dhënave për marrëdhëniet e pronësisë për sipërfaqet e tokave që do të ndikohen nga ndërtimit i rrugëve hyrëse për projektin TAP, vlefshmëria e të cilit do të konfirmohet zyrtarisht nga Ministria e Energjisë dhe Industrisë. Rrugët hyrëse në përgjithësi fillojnë si devijim i rrugëve nacionale apo komunale kryesisht me shtrirje në Qarkun Berat dhe në Qarkun Korçë e më pak në Qarkun Fier dhe në total gjatësia e rrugëve që do të ndërtohen, pjesë e kësaj dosjeje aplikimi, është rreth 100 km.
Ky shkrim Ndërtimi i TAP, jepen lejet e rrugëve u publikua me pare te Gazeta SHQIP.
als_Latn als_Latn als_Latn